text: # Victor Hugo
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Victor Marie Hugo (1802 nièng 2 nguŏk 26 hô̤ – 1885 nièng 5 nguŏk 22 hô̤) sê Huák-guók sĭ-ìng, siēu-siók-gă, kiŏk-cáuk-gă, căl-ùng-gă, ìng-guòng ông-dông-gă, iâ sê Huák-guók gì Lò̤-mâng ciō-ngiê ông-dông gì dâi-biēu-nè̤ng cĭ ék. Hugo dék chók-miàng gì cáuk-pīng sê «Bă-là̤ Séng-mū-iêng» (Notre-Dame de Paris) gâe̤ng «Pĭ-chāng Sié-gái» (Les Misérables).
  Puâng lā̤ ĭ huói-só gì gă-cĕng, Hugo iù nièng-kĭng sèng-hâu gì siŏh ciáh sṳ̆-siōng bō̤-siū gì nè̤ng biéng có̤ siŏh ciáh céng-dê cō̤-ĭk gì ciĕ-tì-ciā, ciĕ-tì gê̤ṳng-huò-cié. Ĭ gì cáuk-pīng diē-sié dŭ ô huāng-éng dŏng-sì gì céng-dê gâe̤ng siâ-huôi cìng-huóng.
  
  ## Sĕng-bìng
  Hugo gì tàu buô sìng-gŭng cáuk-pīng sê ĭ diŏh 1831 nièng chók-bēng gì «Bă-là̤ Séng-mū-iêng». Ĭ lêng-nguôi siŏh buô sìng-gŭng gì duâi cáuk-pīng sê «Pĭ-cāng Sié-gái», cī buô cṳ̆ ĭ sāi 17 nièng ciáh chiàng.
  1841 nièng, Hugo ké̤ṳk sōng-gṳ̄ có̤ Huák-làng-să̤ Hŏk-iêng gì iêng-sê̤ṳ. Téng hiā sèng-hâu kī, Hugo kăi-sṳ̄ găk céng-dê-gái uăk-dông, ciĕ-tì gê̤ṳng-huò-cié.
  1851 nièng, Napoléon 3-sié (Louis Napoléon) uòng-ciòng kóng-cié lāu guòng-lĭk, huāng-dó̤i ngiê-huôi cié-dô. Hugo gŭng-kăi piĕ-pàng ĭ sê Huák-guók gì buâng-dù. Hugo giăng ĭ â̤ sêu gáu Napoléon 3-sié gì páik-hâi, cêu cāu kó̤ guók-nguôi, ék-dĭk gáu 1870 nièng Napoléon 3-sié ké̤ṳk tiāng huăng cĭ-hâiu, ĭ ciáh diōng Bă-là̤.
  Hugo 1885 nièng liê sié, ké̤ṳk cáung diŏh Siĕng-hièng-sṳ̀ (先賢祠, Panthéon).
  
title: Victor Hugo
wikitext: {{twinLAT|維克多·雨果}}
  [[File:Victor Hugo.jpg|thumb|Victor Hugo, 1875|right]]
  '''Victor Marie Hugo''' ({{bd|1802 nièng|2 nguŏk 26 hô̤|1885 nièng|5 nguŏk 22 hô̤}}) sê [[Huák-guók]] [[Sĭ-gŏ̤|sĭ-ìng]], [[Siēu-siók|siēu-siók-gă]], [[Hié-kiŏk|kiŏk-cáuk-gă]], [[Căk-ùng|căl-ùng-gă]], [[ìng-guòng]] ông-dông-gă, iâ sê Huák-guók gì [[Lò̤-mâng ciō-ngiê]] ông-dông gì dâi-biēu-nè̤ng cĭ ék. Hugo dék chók-miàng gì cáuk-pīng sê «[[Bă-là̤ Séng-mū-iêng (Siēu-siók)|Bă-là̤ Séng-mū-iêng]]» (''Notre-Dame de Paris'') gâe̤ng «[[Pĭ-chāng Sié-gái]]» (''Les Misérables'').
  
  Puâng lā̤ ĭ huói-só gì gă-cĕng, Hugo iù nièng-kĭng sèng-hâu gì siŏh ciáh sṳ̆-siōng bō̤-siū gì nè̤ng biéng có̤ siŏh ciáh céng-dê cō̤-ĭk gì ciĕ-tì-ciā, ciĕ-tì [[gê̤ṳng-huò-cié]]. Ĭ gì cáuk-pīng diē-sié dŭ ô huāng-éng dŏng-sì gì céng-dê gâe̤ng siâ-huôi cìng-huóng.
  
  == Sĕng-bìng ==
  [[File:Victor_Hugo-Brooding.jpg|thumb|right|200px|Hugo, 1855 nièng kiák gì]]
  
  Hugo gì tàu buô sìng-gŭng cáuk-pīng sê ĭ diŏh 1831 nièng chók-bēng gì «[[Bă-là̤ Séng-mū-iêng (Siēu-siók)|Bă-là̤ Séng-mū-iêng]]». Ĭ lêng-nguôi siŏh buô sìng-gŭng gì duâi cáuk-pīng sê «[[Pĭ-cāng Sié-gái]]», cī buô cṳ̆ ĭ sāi 17 nièng ciáh chiàng.
  
  1841 nièng, Hugo ké̤ṳk sōng-gṳ̄ có̤ [[Huák-làng-să̤ Hŏk-iêng]] gì iêng-sê̤ṳ. Téng hiā sèng-hâu kī, Hugo kăi-sṳ̄ găk céng-dê-gái uăk-dông, ciĕ-tì [[gê̤ṳng-huò-cié]].
  
  1851 nièng, [[Napoléon 3-sié]] (Louis Napoléon) uòng-ciòng kóng-cié lāu guòng-lĭk, huāng-dó̤i [[ngiê-huôi]] cié-dô. Hugo gŭng-kăi piĕ-pàng ĭ sê Huák-guók gì buâng-dù. Hugo giăng ĭ â̤ sêu gáu Napoléon 3-sié gì páik-hâi, cêu cāu kó̤ guók-nguôi, ék-dĭk gáu 1870 nièng Napoléon 3-sié ké̤ṳk tiāng huăng cĭ-hâiu, ĭ ciáh diōng [[Bă-là̤]].
  
  Hugo 1885 nièng liê sié, ké̤ṳk cáung diŏh [[Siĕng-hièng-sṳ̀]] (先賢祠, ''Panthéon'').
  
  {{Commons|Victor Hugo|Victor Hugo}}
  {{Authority control}}
  [[分類:Cáuk-gă]]
  [[分類:Huák-guók ìng-ŭk]]